હાલ રાજ્યસભામાં એનડીએ અને કોંગ્રેસ બંને પાસે 57-57 સીટ છે. સરકાર સામે મુશ્કેલી એ છે કે, બીજૂ જનતા દળ અને એઆઈએડીએમકે જેવી પાર્ટીઓ આ સદનમાં મોદી સરકારને મદદ કરતી હોય છે પરંતુ તે પણ ટ્રિપલ તલાક બિલનો વિરોધ કરી રહી છે. આ સંજોગોમાં આ બિલ જો સ્ટેન્ડિંગકમિટી પાસે મોકલવામાં આવે છે તો તેનો અર્થ એવો થશે કે સરકાર તેને શિયાળુ સત્રમાં પાસ કરાવી શકશે નહીં. આ સેશન આ સપ્તાહના અંતમાં પુરૂ થઈ જવાનું છે. આ બિલ કાયદો બને તે માટે તેનું બંને સંસદમાં પાસ થવું જરૂરી છે.